**Izglītojamo speciālo vajadzību noteikšanas un izglītības programmas apguves individuālo mācību plānu izstrādes un īstenošanas kārtība Priekuļu vidusskolā**

*Izdota saskaņā ar Vispārējās izglītības likuma 53.panta pirmo daļu, Ministru kabineta 2019. gada 19. novembra noteikumiem Nr.556 ”Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām”*

1. **Vispārīgie jautājumi**
2. Priekuļu vidusskolas (turpmāk –Izglītības iestāde) Izglītojamo speciālo vajadzību noteikšanas un izglītības programmas apguves individuālo mācību plānu izstrādes un īstenošanas kārtība (turpmāk- kārtība) nosaka atbalsta pasākumu mērķauditoriju, to organizēšanas, piemērošanas un īstenošanas kārtību Izglītības iestādē.
3. Kārtība ir saistoša visiem Izglītības iestādes izglītojamajiem, pedagogiem, izglītības psihologam, speciālās izglītības pedagogam, skolotājam logopēdam, medicīnas māsai.
4. Kārtība ir pieejama:
   1. Izglītības iestādes lietvedībā,
   2. Izglītības iestādes mājas lapā <https://www.vidusskola.lv/>
5. Izglītojamo atbalsts ir pasākumu kopums, kas ietver konsultatīvā atbalsta nodrošināšanu, izglītības psihologa, speciālās izglītības skolotāja individuālas konsultācijas un izpēti sadarbībā ar visām iesaistītajām pusēm.
6. Iekļaujošie izglītības pasākumi ietver problēmas diagnostiku un atbalsta pasākumu piemērošanu ar humānu pieeju izglītojamā atšķirīgo izglītības vajadzību nodrošināšanā, sadarbojoties visām iesaistītajām pusēm.
7. Kārtības ietvaros visiem Izglītības iestādes darbiniekiem noteikto pasākumu nodrošināšanā jāievēro personu datu aizsardzība, konfidencialitāte, ētikas normas un cieņpilna komunikācija.
8. **Kārtības mērķis un uzdevumi**
9. Kārtības mērķis ir nodrošināt katra izglītojamā atšķirīgās izglītības vajadzības, sniedzot sistemātisku pedagoģisku, psiholoģisku un sociālu atbalstu
10. Kārtības uzdevums ir:
    1. organizēt atbalsta pasākumu īstenošanas procesu, lai nodrošinātu izglītojamo atšķirīgās izglītības vajadzības,
    2. veidot iekļaujošu vidi Izglītības iestādē.
11. **Atbalsta un iekļaujošas izglītības pasākumu mērķauditorija**
12. Nepieciešamais atbalsts izglītojamam ar speciālām vajadzībām izglītības iestādē organizējams:

9.1. ja vecāki izglītības iestādē iesniedz pašvaldības vai valsts pedagoģiski medicīniskās komisijas atzinumu par speciālām vajadzībām atbilstoši attīstības traucējuma veidam;

9.2. izglītojamiem, kuriem atbalsta komanda vai pedagogs konstatējis atbalsta pasākumu nepieciešamību izglītības programmas apguvei;

9.3. izglītojamiem, kuriem novērotas uzvedības problēmas;

9.4. izglītojamiem, kuriem ir adaptācijas grūtības un kuri ar ģimenēm kādu laiku dzīvojuši ārvalstīs, kā arī izglītojamiem no citu valstu pilsoņu ģimenēm;

9.5. izglītojamiem, kuru izglītības programmas apguve ir pagarināta par vienu gadu.

1. **Atbalsta pasākumu organizācija**
2. Atbalsta komandas vadītājs (ar direktora rīkojumu norīkots skolas administrācijas pārstāvis):

10.1.apkopo informāciju par izglītojamiem, kuriem ir pašvaldības vai valsts pedagoģiski medicīniskās komisijas atzinums, speciālistu rekomendācijas;

10.2.informē klases audzinātājus par izglītojamiem, kuriem ir konstatētas speciālās vajadzības;

10.3.plāno un organizē pedagogu sanāksmes un pedagogu darba grupas izglītojamo individuālo vajadzību izvērtēšanai, individuālo izglītības programmu apguves plānu sagatavošanai un izvērtēšanai;

10.4.pārrauga individuālo izglītības programmas apguves plānu sagatavošanu, īstenošanu un izvērtēšanu;

10.5.pieņem klašu audzinātāju pieteikumus par izglītojamiem konstatētajiem attīstības, mācīšanās grūtībām, apkopo informāciju par izglītojamā sekmēm, uzvedību, kavējumiem;.

10.6.organizē individuālās sarunas ar izglītojamo likumiskajiem pārstāvjiem, atbalsta personālu, klases audzinātāju un mācību priekšmetu pedagogiem;

10.7.plāno un organizē atbalsta komandas sanāksmes, koordinē atbalsta personāla darbu.

11. Pedagogi:

11.1.informē klases audzinātāju par izglītojamajam novērotajām attīstības vai mācīšanās grūtībām;

11.2.piedalās izglītojamo individuālo spēju un vajadzību izvērtēšanā;

11.3.sagatavo individuālo izglītības programmas apguves plānu izglītojamiem ar speciālajam vajadzībām, nodrošina tā īstenošanu un izvērtēšanu;

11.4.sadarbojas ar iestādes atbalsta personālu (pedagoga palīgu, izglītības psihologu, sociālo pedagogu, skolotāju logopēdu);

11.5.nodrošina atbalsta pasākumus mācību procesā atbilstoši izglītojamā speciālajām vajadzībām (individuāla pieeja, atgādnes, pagarināts darba izpildes laiks, uzdevumu nosacījumu lasīšana priekšā, papildus paskaidrojumi, dinamiskās pauzes mācību stundas laikā u.c.) un pedagoģiskajā darbībā ievēro speciālistu rekomendācijas;

11.6.organizē ārpus mācību procesa individuālas konsultācijas izglītojamiem ar speciālām vajadzībām saskaņā ar izglītības iestādē apstiprināto individuālo nodarbību sarakstu;

11.7.pēc nepieciešamības piedalās individuālajās sarunās ar iestādes atbalsta komandu, izglītojamā likumiskajiem pārstāvjiem par izglītojamajam konstatētajām attīstības un mācīšanās grūtībām, veiktajiem atbalsta pasākumiem, izaugsmes dinamiku;

12. Klašu audzinātāji:

12.1.sadarbojas ar atbalsta komandu, apkopo informāciju par klases izglītojamajiem ar speciālajām vajadzībām, speciālistu rekomendācijām;

12.2.sadarbojas ar mācību priekšmetu pedagogiem, sniedz informāciju par izglītojamiem ar speciālajām vajadzībām un tiem noteiktajiem atbalsta pasākumiem, speciālistu rekomendācijām mācību procesā;

12.3.piedalās individuālajās sarunās ar iestādes atbalsta komandu un izglītojamā likumiskajiem pārstāvjiem par izglītojamajam konstatētajiem attīstības traucējumiem un mācīšanās grūtībām;

12.4.sagatavo informāciju par izglītojamo mācību darbu un uzvedību pašvaldības vai valsts pedagoģiski medicīniskajai komisijai vai citām institūcijām pēc rakstiska pieprasījuma;

13.Atbalsta personāls:

13.1.piedalās atbalsta komandas sanāksmēs, individuālajās sarunās ar izglītojamā likumiskajiem pārstāvjiem, klases audzinātāju, mācību priekšmetu pedagogiem par izglītojamajam konstatētajām attīstības traucējumiem un mācīšanās grūtībām;

13.2.nodrošina individuālās konsultācijas izglītojamiem ar speciālām vajadzībām;

13.3.sniedz individuālas konsultācijas pedagogiem, klases audzinātājiem, izglītojamo likumiskajiem pārstāvjiem;

14. Izglītojamo likumiskie pārstāvji:

14.1.informē klases audzinātāju par izglītojamā speciālajām vajadzībām, speciālistu sniegtajiem atzinumiem un rekomendācijām vai konstatētajām attīstības vai mācīšanās grūtībām;

14.2.piedalās individuālajās sarunās ar mācību priekšmetu pedagogiem, klases audzinātāju, atbalsta grupu;

14.3.iesaistās izglītojamā individuālo izglītības programmas apguves plāna sagatavošanā un izvērtēšanā;

14.4.izpilda individuālajās sarunās pieņemtos lēmumus vai informē atbalsta komandu par lēmumu izpildes gaitu;

14.5.pēc nepieciešamības apmeklē izglītības iestādē pieejamo atbalsta speciālistu konsultācijas vai citus speciālistu konsultācijas ārpus izglītības iestādes.

15.Izglītības iestāde, uzņemot izglītojamo, kuram ir valsts vai pašvaldības pedagoģiski medicīniskās komisijas atzinums, nodrošina Ministru kabineta2019. gada 19. novembra noteikumos Nr. 556 noteiktos atbalsta pasākumus.

1. **Individuālā atbalsta pasākumu plāna izstrāde, īstenošana un izvērtēšana**

16. Saņemot informāciju par izglītojamo, kuram ir nepieciešami speciāli atbalsta pasākumi, tiek izstrādāts MK noteikumu Nr. 556 2.pielikumā noteiktais individuālā izglītības programmas apguves plāns.

16.1.Plānu, kopīgi sadarbojoties, veido un apstiprina pedagogi, atbalsta komandas speciālisti, klases audzinātājs.

16.2. Esošās informācijas apkopošanai, sarunu un novērojumu laikā iegūto faktu izvērtēšanai, mācību mērķu un uzdevumu izvirzīšanai, kā arī nepieciešamo atbalsta pasākumu un metožu noteikšanai paredzētas 4-6 nedēļas.

16.3 . Nodrošinot individuālā izglītības programmas apguves plāna ieviešanu un īstenošanu, atbalsta komanda iesaista izglītojamā vecākus. Izstrādājot individuālā izglītības programmas apguves plānu, puses vienojas un nodrošina plāna izvērtējumu un, vajadzības gadījumā, vienojas par nepieciešamajiem atbalsta pasākumiem nākamajam periodam.

16.4.Individuālais izglītības programmas apguves plāns tiek izstrādāts laika posmam, kas nepārsniedz vienu mācību gadu.

16.5. Individuālā izglītības programmas apguves plāna īstenošanas gaitu ne retāk kā divas reizes mācību gadā kopīgi izvērtē izglītojamais, izglītojamā vecāki un plāna īstenošanā iesaistītie pedagogi.

16.6. Nepieciešamības gadījumā atbalsta komandai ir tiesības ieteikt izglītojamā vecākiem (likumiskajiem pārstāvjiem) vērsties valsts vai pašvaldības pedagoģiski medicīniskajā komisijā.

**VI. Noslēguma jautājumi**

17. Kārtība stājas spēkā ar tās apstiprināšanas brīdi.

18. Izglītības iestādes pedagogus un atbalsta komandu ar Kārtību iepazīstina direktora vietnieks izglītības jomā.